Diari Oficial de la Generalitat Valenciana


Sumari del DOGV 9257, del 17-01-2022 (2021/13045)

RESOLUCIÓ de 12 de gener de 2022, del Rectorat de la Universitat Politècnica de València, per la qual s'acorda per conveni l'encàrrec de gestió entre l'Agència d'Avaluació de la Qualitat i Acreditació i la Universitat Politècnica de València, per a l'avaluació de l'activitat investigadora de personal docent i investigador contractat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13048


Data del document
:   12-01-2022

Organisme emissor
:   Universitat Politècnica de València

Tipus de document
:   Resolució

RESOLUCIÓ de 12 de gener de 2022, del Rectorat de la Universitat Politècnica de València, per la qual s'acorda per conveni l'encàrrec de gestió entre l'Agència d'Avaluació de la Qualitat i Acreditació i la Universitat Politècnica de València, per a l'avaluació de l'activitat investigadora de personal docent i investigador contractat. [2021/13409]  
Amb data 22 de desembre del 2021, va ser formalitzat el Conveni entre aquesta Universitat Politècnica de València i l'organisme autònom Agència Nacional d'Avaluació de la Qualitat i Acreditació (ANECA) pel qual s'efectua un encàrrec a l'ANECA a fi que avalue l'activitat investigadora del personal docent i investigador contractat de la Universitat Politècnica de València.  
Atès que, segons l'article 11.3.b de la Llei 40/2015, d'1 d'octubre, de règim jurídic del sector públic, és obligatòria la publicació del conveni en el qual es formalitza l'encàrrec de gestió en el butlletí oficial de la comunitat autònoma segons l'administració a què pertanga l'òrgan que encomana i que en el cas de la Universitat Politècnica de València és el Diari Oficial de la Generalitat Valenciana, en estar adscrita aquesta universitat a la Comunitat Valenciana segons el que s'estableix en l'article 2.1.A de la Llei 4/2007, de 9 de febrer, de coordinació del sistema universitari Valencià.  
És per tot això que aquest rectorat, fent ús de les atribucions conferides per l'article 51.1 del Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, resol:  
  
Ordenar la publicació en el Diari Oficial de la Generalitat Valenciana de l'encàrrec de gestió formalitzada per conveni entre l'organisme autònom Agència Nacional d'Avaluació de la Qualitat i Acreditació i la Universitat Politècnica de València, per a l'avaluació de l'activitat investigadora del personal docent i investigador contractat.  
  
  
València, 12 de gener de 2022.- El rector: José Esteban Capilla Romá.  
  
  
Encàrrec de gestió formalitzat per conveni entre l'organisme autònom Agència Nacional d'Avaluació de la Qualitat I Acreditació i la Universitat Politècnica de València, Per a l'avaluació de l'activitat investigadora del personal docent i investigador contractat  
  
Reunits  
D'una part, Mercedes Siles Molina, en nom i representació de l'organisme autònom Agència Nacional d'Avaluació de la Qualitat i Acreditació (ANECA), amb CIF V7568037F. Actua en qualitat de directora, nomenada pel Consell Rector de l'ANECA (R 19.02.2020, de la Presidència del Consell Rector, per la qual es publica aquest nomenament, BOE de 29.02.2020), i en virtut de les atribucions que li confereix l'article 16 de l'Estatut de l'organisme autònom ANECA, aprovat pel Reial decret 1112/2015, d'11 de desembre.  
  
I d'una altra part, la Universitat Politècnica de València (d'ara endavant, UPV), amb CIF B2502215W, creada amb rang d'universitat en virtut del Decret 495/1971, d'11 de març (BOE 26.03.1971), amb seu al camí de Vera, s/n, de València (Regne d'Espanya), i en el seu nom i representació, el rector José Esteban Capilla Romá, nomenat pel Decret 74/2021, de 28 de maig, del Consell de la Generalitat, que actua en virtut de les atribucions que li confereix l'article 53-d dels Estatuts de la UPV, aprovats pel Decret 182/2011, de 25 de novembre, del Consell.  
  
  
Exposen que  
1. L'ANECA, a través de la Comissió Nacional Avaluadora de l'Activitat Investigadora (d'ara endavant, CNEAI), i de conformitat amb el que es preveu en el Reial decret 1112/2015, d'11 de desembre, pel qual s'aprova l'Estatut de l'organisme autònom ANECA, porta a terme l'avaluació de l'activitat investigadora dels funcionaris de carrera i interins dels cossos docents universitaris de les universitats públiques i els organismes públics de recerca de l'administració general de l'Estat, de conformitat amb el que es disposa en l'article 2.4.2. del Reial decret 1086/1989, de 28 d'agost, sobre retribucions del professorat universitari, en la redacció que hi dona la disposició final 1a.U del Reial decret 1112/2015, d'11 de desembre.  
2. Les universitats públiques han de disposar d'un sistema d'avaluació del seu professorat contractat que siga equiparable al sistema d'avaluació del seu personal docent i investigador amb la condició de funcionari de carrera i interí de la universitat pública. Aquesta equiparació ho és quant a l'avaluació mateixa considerada, mentre que és aliena al que estableix el Reial decret 1086/1989, de 28 d'agost, sobre retribucions del professorat universitari, per al personal docent funcionari de carrera, així com al que es preveu en l'article 55 de la Llei orgànica 6/2001, de 21 de desembre, d'universitats.  
3. L'ANECA i la Universitat Politècnica de València tenen un interès comú en la millora de la qualitat del personal docent i investigador, i la Universitat Politècnica de València està interessada a tenir aquest sistema d'avaluació del seu professorat contractatno funcionari. Per aquest motiu, totes dues parts van signar, el 25 d'octubre de 2017, un encàrrec per conveni pel qual la Universitat va encomanar a L'ANECA l'avaluació per part de la CNEAI de l'activitat investigadora del professorat contractat doctor permanent. Igualment, amb posterioritat, les parts van signar amb data de 7 de maig de 2018 una addenda a l'encàrrec esmentat per la qual totes les referències que es facen en aquest encàrrec al professorat contractat doctor permanent de la Universitat s'entén que són aplicables també al professorat contractat doctor interí. Així mateix, van subscriure una altra addenda amb data de 15 d'abril de 2021 per a incloure en l'encàrrec altres figures del professorat contractat temporal.  
4. Atès que l'encàrrec esmentat vencerà pròximament, i que la Universitat Politècnica de València considera necessari disposar d'aquest sistema d'avaluació, cal formalitzar un nou encàrrec per conveni perquè l'ANECA puga portar a terme les avaluacions de l'activitat investigadora del personal docent i investigador contractat que necessite la Universitat.  
5. La CNEAI no fa a través d'aquest conveni, en cap cas, l'avaluació del personal docent i investigador contractat de la Universitat Politècnica de València a l'efecte de percepció de les retribucions complementàries lligades a mèrits individuals, docents, investigadors i de gestió a què es refereix l'article 55 de la Llei orgànica 6/2001, de 21 de desembre, d'universitats. D'aquesta manera no es distorsiona el model de carrera docent i investigadora que estableix la Llei orgànica 6/2001, de 21 de desembre, i que reafirma la modificació operada per la Llei orgànica 4/2007, de 12 d'abril.  
En vista de l'anterior, l'ANECA i Universitat Politècnica de València acorden subscriure el present encàrrec formalitzat per conveni, a l'empara del que es disposa en l'article 11 de la Llei 40/2015, d'1 d'octubre, de règim jurídic del sector públic; acord que es regeix per les següents  
  
Clàusules  
  
Primera. Objecte  
L'objecte d'aquest encàrrec és que la CNEAI avalue l'activitat investigadora del personal docent i investigador contractat de la Universitat Politècnica de València, i en concret de les figures que la Universitat establisca en la convocatòria corresponent.  
De conformitat amb això, la convocatòria per a l'avaluació d'aquesta activitat investigadora per part de la CNEAI la fa la Universitat Politècnica de València, atès que és un afer de la seua competència.  
Aquesta avaluació la fan els comitès de la CNEAI mitjançant la corresponent emissió de l'informe tècnic, i sota criteris idèntics als que aplique en cada moment la CNEAI en les seues avaluacions de sexennis.  
  
Segona. Obligacions de la Universitat Politècnica de València.  
Les obligacions de la Universitat Politècnica de València són:  
1. Fer la convocatòria per al reconeixement de l'activitat investigadora del personal docent i investigador contractat que considere oportú.  
  
Aquesta convocatòria ha de coincidir amb la data de la convocatòria que anualment fixa la CNEAI per a l'avaluació de l'activitat investigadora del professorat funcionari.  
La Universitat ha d'indicar en la seua convocatòria l'obligatorietat que els sol·licitants presenten la sol·licitud en els seus registres.  
2. Enviar a l'ANECA un llistat amb les sol·licituds presentades per a l'avaluació, segons la forma que s'estableix en la clàusula cinquena.  
3. Resoldre els procediments d'avaluació de l'activitat investigadora, com també assumir tots els actes administratius i resolucions que puguen sorgir de la tramitació de la convocatòria, atès que són de la seua competència.  
4. Quan s'interpose un recurs contra la resolució dels procediments d'avaluació de l'activitat investigadora, la Universitat Politècnica de València podrà sol·licitar un informe dels comitès tècnics de la CNEAI. Posteriorment, la Universitat dictarà la resolució administrativa que posarà fi al recurs.  
  
Tercera. Obligacions de l'ANECA.  
Les obligacions de l'ANECA són:  
1. Avaluar les sol·licituds enviades per la Universitat Politècnica de València en el marc de les activitats realitzades per la CNEAI i seguint els seus criteris d'avaluació. Amb aquest objectiu, ha de posar a la disposició del personal docent i investigador contractat de la Universitat l'aplicació telemàtica que fa servir per a la petició de l'avaluació de l'activitat investigadora del personal docent i investigador funcionari de carrera.  
2. Emetre, a través dels comitès de la CNEAI, un informe tècnic per cada sol·licitud d'avaluació de l'activitat investigadora.  
3. En l'informe tècnic, l'obra sotmesa a valoració es qualifica dins de la forqueta de 0 a 10. L'informe tècnic s'envia després a la Universitat.  
4. Establir el procediment que cal seguir en l'avaluació del personal docent i investigador de la Universitat. Aquest procediment ha de respectar els criteris, els terminis i les normes aplicables al procediment general d'avaluació de l'activitat investigadora del professorat funcionari de la Universitat.  
5. Emetre un informe sobre les eventuals impugnacions que es puguen presentar, tal com es preveu en la clàusula anterior.  
  
Quarta. Compensació de despeses derivades de l'encàrrec.  
La Universitat Politècnica de València compensarà a l'ANECA les despeses que haja tingut en la realització d'aquesta avaluació, que es finançaran a càrrec del capítol 2 del seu pressupost (secció 33 programa 322C article 23).  
L'ANECA ha d'emetre una liquidació de despeses del conveni en què es facen constar les sol·licituds avaluades per la CNEAI i l'import que ha de pagar la Universitat Politècnica de València. Cada sol·licitud tindrà un cost de 200 euros.  
L'import de les liquidacions pels informes fets per la CNEAI de conformitat amb el que es preveu en aquest conveni l'ha d'ingressar la Universitat Politècnica de València en el compte corrent amb número d'IBAN ES50 1007 3192 08 2230972818, obert a nom de l'organisme autònom en l'entitat bancària Banco de Santander, després que l'ANECA haja emès la factura que hi corresponga legalment.  
Els membres dels comitès tècnics d'avaluació de la CNEAI percebran assistències a càrrec del pressupost de l'ANECA, sempre de conformitat amb el que es disposa en els articles 27 i següents del Reial decret 462/2002, de 24 de maig, sobre indemnitzacions per raó del servei, i amb els límits establits a aquest efecte pel Ministeri d'Hisenda en la resolució de la Secretaria d'Estat de Pressupostos i Despeses de 16 de juny de 2021, o les corresponents autoritzacions aprovades a aquest efecte durant la vigència d'aquest encàrrec. La Universitat Politècnica de València no abonarà en cap cas les despeses d'assistència dels membres dels comitès d'avaluació de la CNEAI.  
  
Cinquena. Sol·licituds d'avaluació  
Les persones que sol·liciten l'avaluació han de fer servir la plataforma electrònica proporcionada per l'ANECA per a fer la sol·licitud i registrar-la. La Universitat Politècnica de València es compromet a enviar a l'ANECA, dins del mes següent al d'acabament del termini, una llista única editable i ordenada alfabèticament en què s'identifiquen les sol·licituds que s'hauran d'avaluar en virtut d'aquest encàrrec de gestió, juntament amb la informació següent: nom / raó social de la Universitat, NIF, domicili fiscal, persona de contacte, òrgan gestor, unitat tramitadora, oficina comptable i òrgan proposant, a més de qualsevol altra informació rellevant per a la facturació de les sol·licituds avaluades. L'ANECA no admetrà les sol·licituds presentades en la plataforma que no s'incloguen en aquesta llista.  
La llista s'ha d'enviar per correu electrònic al compte beqdqx.sdwtg@azgys.ss, tot posant-hi com a assumpte «Sol·licituds avaluables any XXXX», en què «XXXX» és l'any de la convocatòria de què es tracte.  
La Universitat Politècnica de València ha d'indicar en la seua convocatòria l'obligatorietat que tenen les persones sol·licitants de presentar la sol·licitud en els seus registres.  
  
Sisena. Titularitat de la competència.  
L'encàrrec de gestió no suposa cap cessió de titularitat de les competències de les parts ni dels elements substantius del seu exercici.  
Correspon a la Universitat Politècnica de València dictar els actes o les resolucions que donen suport a l'activitat material concreta que és objecte de l'encàrrec de gestió regulat en aquest conveni, o en els quals s'integre aquesta activitat.  
  
Setena. Protecció de dades personals.  
La Universitat Politècnica de València, en tant que entitat responsable del tractament, ha de posar a la disposició de l'ANECA les dades personals dels sol·licitants que calguen per a fer possible l'avaluació a què es refereix aquest conveni. L'ANECA, com a encarregada del tractament, es compromet a tractar les dades amb aquesta finalitat única i exclusiva. Quan s'haja portat a terme l'avaluació, L'ANECA ha de retornar les dades proporcionades per la Universitat, juntament amb cada informe d'avaluació, i suprimir-ne les còpies llevat que es requerisca la conservació de les dades personals en virtut del dret de la Unió Europea o d'Espanya.  
D'acord amb el que es preveu en l'article 6.1.e del Reglament (UE) 2016/679, del Parlament Europeu i del Consell de 27 d'abril de 2016, relatiu a la protecció de les persones físiques pel que fa al tractament de les dades personals i a la lliure circulació d'aquestes dades, i pel qual es deroga la Directiva 95/46/CE (Reglament general de protecció de dades, d'ara endavant, RGPD), el tractament de les dades a què es fa referència en el paràgraf anterior és necessari per al compliment d'una missió que la Universitat porta a terme en interès públic: concretament, la garantia de la qualitat establida com a fi essencial de la política universitària en l'article 31 de la Llei orgànica 6/2001, de 21 de desembre. La Universitat Politècnica de València ha de facilitar a cada persona avaluada, en el moment de la recollida de les dades, la informació prevista en l'article 13 de l'RGPD.  
L'ANECA no pot aplicar les dades ni fer-ne ús amb cap finalitat diferent del que es preveu en aquest conveni, ni comunicar-les, ni tan sols per conservar-les, a altres persones, llevat dels avaluadors i avaluadores encarregats de l'avaluació. Així mateix, es compromet a no fer cap cessió d'aquestes dades i a observar en tot moment, amb relació a les dades de caràcter personal que li puguen ser lliurades per a la realització dels treballs d'avaluació, el deure de confidencialitat i secret professional que es preveu en l'article 28.3.b de l'RGPD, així com en la Llei orgànica 3/2018, de 5 de desembre, de protecció de dades personals i garantia dels drets digitals, i en la resta de normes aplicables a aquesta matèria, de conformitat amb les quals l'ANECA ha de garantir que els seus avaluadors que puguen accedir a aquestes dades es comprometen a respectar aquesta confidencialitat.  
No és possible fer subcontractació a tercers del servei que l'encarregat del tractament presta al responsable del tractament.  
L'ANECA manifesta que compleix la normativa vigent en matèria de protecció de dades de caràcter personal i, en particular, l'RGPD i la resta de disposicions vigents en la matèria. Les mesures de seguretat implantades a l'ANECA es corresponen amb les previstes en l'annex II («Mesures de seguretat») del Reial decret 3/2010, de 8 de gener, pel qual es regula l'Esquema nacional de seguretat en l'àmbit de l'administració electrònica.  
L'ANECA ha de notificar a la Universitat, sense cap dilació indeguda i a través de l'adreça de correu electrònic que aquesta li indique, les violacions de la seguretat de les dades personals a càrrec seu de què tinga coneixement, juntament amb tota la informació rellevant per a la documentació i comunicació de la incidència. Així mateix, ha de posar a la disposició de la Universitat tota la informació necessària per a demostrar el compliment de les obligacions establides en l'article 28 de l'RGPD, com també per a permetre la realització d'auditories, incloses inspeccions, per part del responsable o d'un altre auditor autoritzat per aquest responsable, i contribuir-hi.  
Sense perjudici del que es disposa en l'article 82 del RGPD, si l'ANECA infringeix el present document i el que determina aquesta norma en matèria de les finalitats i els mitjans del tractament, serà considerada responsable del tractament respecte d'això.  
  
Vuitena. Extinció.  
Aquest encàrrec s'extingirà pel compliment del seu objecte o per incórrer en alguna causa de resolució.  
Són causes de resolució:  
a. El transcurs del termini de vigència de l'encàrrec sense que se n'haja acordat la pròrroga.  
b. Un acord mutu en aquest sentit dels signants.  
c. Circumstàncies que facen impossible o innecessària la realització de les actuacions objecte d'aquest conveni.  
d. L'incompliment de les obligacions i els compromisos assumits per part d'algun dels signants. En aquest cas, les parts s'han de donar un preavís de vint dies per a evitar, si és possible, l'extinció. Si quan haja transcorregut el termini indicat en el requeriment, l'incompliment persisteix, la part que va dirigir aquest requeriment notificarà a les parts signants la concurrència de la causa de resolució i s'entendrà que s'ha resolt el conveni, la qual cosa no comportarà dret a indemnització.  
e. Una decisió judicial que declare nul el conveni.  
f. Qualsevol altra causa prevista en l'ordenament jurídic.  
  
Novena. Modificació.  
El present encàrrec formalitzat per conveni es podrà modificar de mutu acord, a sol·licitud de qualsevol de les parts.  
  
Desena. Vigència.  
El present conveni que formalitza l'encàrrec es perfeccionarà quan les parts hi donen consentiment a través de la seua signatura, i s'haurà de publicar en el Diari Oficial de la Generalitat Valenciana, de conformitat amb l'article 11.3 de la Llei 40/2015, d'1 d'octubre. La tramitació d'aquesta publicació l'ha de fer la Universitat Politècnica de València. Així mateix, s'inscriurà en el Registre de convenis i d'encàrrecs de gestió del sector públic estatal (RCESPE).  
Tindrà una vigència de quatre anys. En qualsevol moment abans de la finalització d'aquest termini, les parts podran acordar per unanimitat prorrogar-lo per un nou període de fins a quatre anys addicionals, o bé extingir-lo.  
  
Onzena. Finalització d'encàrrecs anteriors.  
L'ANECA i la Universitat Politècnica de València acorden resoldre l'encàrrec subscrit per totes dues parts per a l'avaluació de l'activitat investigadora del professorat de la Universitat de 25 d'octubre de 2017, que es declara per tant resolt i extint.  
  
Dotzena. Règim jurídic i resolució de controvèrsies que poguera plantejar la seua execució.  
Aquest conveni és un encàrrec de gestió dels previstos en l'article 11 de la Llei 40/2015, d'1 d'octubre, i té naturalesa administrativa.  
  
El seguiment del conveni l'ha de fer una comissió mixta formada per totes dues parts, a través d'un representant de cadascuna d'aquestes parts que han de designar els signants, que resoldrà les controvèrsies que puguen plantejar-se sobre la interpretació i l'execució d'aquest conveni, i es regirà pel que es disposa en els articles 15 i següents de la Llei 40/2015. A falta d'acord, les parts convenen sotmetre's als jutjats i tribunals de l'ordre jurisdiccional contenciós administratiu.  
I en prova de conformitat, totes dues parts subscriuen aquest encàrrec, a un sol efecte, al lloc i en les dates de signatura electrònica, prenent-se com a data de formalització del present document la data de la darrera signatura.  
  
Per la Universitat Politècnica de València, José Esteban Capilla Romá.  
Per l'Agència Nacional d'Avaluació de la Qualitat i Acreditació, Mercedes Siles Molina.